Hollywood skuur weer skouers met SA - Maroela Media
Hollywood skuur weer skouers met SA
Katie McGrath en Brümilda van Rensburg is eersdaags te sien in die rolprent “Leading Lady”. Foto: Verskaf.
Plaaslike akteurs gaan binnekort saam met Hollywood-sterre op die Suid-Afrikaanse silwerdoek te sien wees.
Henk Pretorius, skrywer en regisseur wat bekendheid verwerf het met rolprente soos Fanie Fourie’s Lobola en die Bakgat-reeks, se nuwe projek Leading Lady word later vanjaar uitgereik.
In dié rolprent speel plaaslike sterre soos Brümilda van Rensburg en Bok van Blerk teenoor die internasionale akteurs Katie McGrath (onlangs te sien in die reeks Dracula) en Gil Bellows (The Shawshank Redemption).
Leading Lady vertel die storie van ŉ jong Britse aktrise wat aanklop by ŉ boer in Brandfort in die Vrystaat om haar te help met voorbereiding vir ŉ rol in ‘n Hollywood-rolprent as ŉ Afrikaanse oorlogsheldin. In ruil daarvoor kan sy die jaarlikse konsert, wat op die boer se plaas gehou word, reël.
Leading Lady word na verwagting einde November uitgereik.
Grootskerm Henk Pretorius hollywood rolprente
Grootskerm: Agent 2000 is die nuwe Swartkat
Grootskerm: Vrou soek boer